open-index/open-wikipedia-markdown huggingface dataset:
Plasan

**Plasan** (hebraisk *פלסן*), tidligere **Plasan Sasa**, er et israelsk selskap innenfor militære kjøretøyer, etablert i 1985.  De utvikler, produserer og monterer pansring og pansrede karosserier for lette militære hjulkjøretøyer og pansrede personellkjøretøyer, fly og helikoptere.  Plasan er eid av Kibbutz Sasa, et landsbykollektiv på rundt 100 familier nord i Israel.

## Produkter
* Plasan Sand Cat

Andre produkter med pansring levert av Plasan:

* International MXT-MVA
* International FTTS
* International MaxxPro
* Mack Granite
* Oshkosh MTVR
* HMMWV M1114GR and M1118GR
* Freightliner M-915
* Mahindra Rakshak
* Combat Tactical Vehicle (Technology Demonstrator)

Plasans pansring brukes i de fleste av det amerikanske forsvarets MRAP-kjøretøyer og Oshkosh Truck/ Northrop Grummans JLTV-program.

## Referanser


## Eksterne lenker
* Selskapets hjemmeside
Plasan Sand Cat

**Sand Cat** (hebraisk *פלסן קרקל*, tidligere **Caracal**) er et pansret kjøretøy med firehjulstrekk utviklet av israelske Plasan og markedsført av amerikanske Oshkosh.  Det er basert på en Ford F-serie ramme som er kortet ned til 284 cm (112 tommer) av Ford-godkjente Manning Equipment i USA. Opprinnelig var den tenkt som en erstatning for den aldrende AIL Storm firehjulstrekkeren til Israels forsvar, men de har senere utviklet forskjellige versjoner fra fire til seks tonn og med plass til opp til åtte soldater.  Eksemplarer har blitt testet av det israelske forsvaret og den amerikanske hæren.

Sand Cat ble først vist offentlig som Caracal på en messe arrangert av AUSA i oktober 2005.  Den har senere blitt vist på andre messer som Sand Cat.

Varianten Sand Cat Plus har blitt tatt i bruk av det svenske politiet, det israelske politiet og Bulgaria.

## Historie og utvikling
Plasan produserer opprinnelig pansring for andre kjøretøyer som HMMWV både for Israel og andre land, men i 2005 viste de Sand Cat, da under Caracal-navnet, på AUSA-utstilligen.  Opprinnelig var den tenkt som en erstatning for den aldrende AIL Storm, kjent for Israels forsvar som M-240.

I 2008 kjøpte den svenske Krisberedskapsmyndigheten inn tre eksemplarer av Sand Cat Plus til det svenske politiet.  De ble bygget av selskapet Eurolans i Backaryd i Blekinge.  Kjøretøyene skal være stasjonert i Stockholm, Göteborg og Malmö.  Stykkprisen er noe over tre millioner kroner.  Samme året vant Plasan en kontrakt med israelsk politi verdt seks millioner USD, for et antall kjøretøyer som skal forbedre politiets evne til å operere i bebygde områder.

Bulgaria har også kjøpt noen eksemplarer.

## Teknisk

Kjøretøyet er stort sett lagt ut som en vanlig bil med motoren framme og vognføreren der man vanligvis plasserer førersetet i en bil.  De trapesformede siderutene er laget slik for å redusere mengden skuddsikkert glass som er i bruk, da dette er tungt, men fremdeles gi god sikt for passasjerene.  Sand Cat er manøvrerbar og har god akselerasjon for denne typen kjøretøy.  Interiøret er romslig, og har plass til en båre.

Det pansrede karosseriet bruker en blanding av panserstål, keramiske plater og komposittmaterialer for å tilpasse beskyttelsen ved forskjellige trusselnivåer.

## Varianter

;Sand Cat: Den opprinnelige versjonen, først kjent under navnet Caracal.
;Sand Cat Plus: Lansert i juli 2007 for bruk av politistyrker.  Karosseriet er mer som en stasjonsvogn, og har en lavere profil enn den rent militære varianten.  Automatisk brannslukker og vern mot ABC-våpen kan fremdeles installeres.  Den har blitt beskrevet som overraskende kvikk for et syv tonns kjøretøy.
;Oshkosh SandCat: I juni 2008 ble SandCat, nå uten mellomrom i navnet, lansert som et Oshkosh-produkt, nå basert på Ford F550-chassis.  Den markedsføres for å passe inn i gapet mellom pansret HMMWV og den framtidige JLTV.  Enkelte elementer fra MRAP-programmet har blitt tatt med, blant annet fjærede seter og V-formet skrog for å beskytte mot miner og sprengladninger.

## Referanser


## Eksterne lenker
* 
* Plasans hjemmeside
* Oshkosh' hjemmeside om kjøretøyet
Tannringmåler

**Tannringmåler** (*Charissa obscurata*) er en sommerfugl i gruppen av de egentlige målere  (Geometridae). Denne arten er utmerket kamuflert når den hviler med vingene lagt flatt meot steiner og berg.

## Utseende
En middelsstor (vingespenn 27 – 32&nbsp;mm), slank, ensfarget gråspraglete måler. Alle fire vingene har en liten, mørk ring nær midten, eller ser de jevnt gråspraglete. Noen ganger har forvingene en antydning til mørke tverrstriper. Arten varierer i farge med bergartene der den lever, relativt mørk der det er mørkt fjell og svært lys i områder med kalkstein. Larven er glatt og gråbrun.

## Levevis
Tannringmåleren lever på steinete heier, rundt klipper og bergvegger. Larven kan leve på en lang rekke forskjellige planter, for eksempel lyng, tjæreblom og bringebær. De voksne målerne flyr om natten i juli – august, om dagen sitter de i ro på steiner eller berg.

## Utbredelse
I Norge er tannringmåleren funnet spredt nord til Sør-Trøndelag.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Thomas Levin

**Thomas Levin** (født 1978), er en dansk skuespiller, dramatiker, manusforfatter og teatersjef. Fra 2. juni 2022 ble han konstituert som teaterdirektør ved teateret Aveny-T i Frederiksberg.

## Biografi
Thomas Levin er teaterutdannet i København og New York ved David Gideon, The William Esper Studio og Martha Graham School. Han har opptrådt på teater, film og i TV siden 1998.

Thomas Levin fikk sitt gjennombrudd i 1998 på Teater Grob i *Skind*, og har siden vært del av teatrets faste ensemble. Levin har blant annet medvirket i *Kunsten at vedligeholde en far* i 2000. I 2005 ble han sammen med Per Scheel Krüger kunstnerisk leder på teateret.

I 2006 debuterte han som dramatiker med *Jeg, Mig og Mit*.

På film har han blant annet spilt rollen som Bo Gregersen i *Familien Gregersen*.

## Filmografi (utvalg)
### Spillefilmer

### TV-serier

### Kortfilmer

## Priser og utmerkelser
* 2003 – Reumerts talentpris.

## Privatliv
Thomas Levin giftet seg i 2007 med skuespilleren Laura Christensen.

## Referanser


## Eksterne lenker
* 
* Profil på Have PR, agenten hans
* Thomas Levins hjemmeside
Aaron Allston

**Aaron Dale Allston** (født 8. desember 1960 i Texas, USA, død 27. februar 2014 i Springfield, Missouri, USA) var en amerikansk spilldesigner og forfatter som har skrevet mange bøker innenfor science fiction. Han er også kjent for å ha vært med i produksjonen av filmene om Star Wars.

## Referanser
Roy

**Roy** er et mannsnavn med flere mulige opprinnelser. Det kan være:
* en anglifisert form av det gæliske navnet *Ruadh* som betyr «rød».
* en kortform av *[[Ronald]]*, som er en skotsk og engelsk form av mannsnavnet *[[Ragnvald]]*, som er dannet av norrøne *regin*, «råd», og *valdr*, «hersker».
Navnet har også blitt assosiert med det franske ordet *roi*, dannet av det gammelfranske *roy*, «konge».

## Utbredelse
*Roy* var et populært guttenavn i USA fra 1870- til 1980-årene og hadde en popularitetstopp med 0.8% i 1897.

I England var *Roy* et populært navn fra 1920-årene til 1950-årene.

*Roy* er kjent i Norge fra slutten av 1800-tallet og var et populært navn på norske guttebarn i 1950-, 1960- og 1970-årene.

|}

## Kjente personer med navnet

Personene i listen er ordnet kronologisk etter fødselsår.
* Robert Roy MacGregor (1671–1734), skotsk klanleder kjent som *Rob Roy*
* Roy Rogers (1911–1998), amerikansk sanger og skuespiller
* Roy Lichtenstein (1923–1997), amerikansk pop-kunstner
* Roy Orbison (1936–1988), amerikansk artist
* Roy Andersen (f. 1954), norsk historiker og forfatter
* Roy Jacobsen (1954–2025), norsk forfatter
* Roy Lønhøiden (f. 1964), norsk komponist, tekstforfatter og artist
* Roy Holte (f. 1970), norsk styrkeløfter
* Roy Søbstad (f. 1971), norsk serietegner
* Roy Henning Snyen, norsk klassisk gitarist

## Referanser


## Eksterne lenker
*
Simen Sand

**Bjørn Simen Sand** (født 1963) er en norsk skuespiller, dubber, forfatter og koreograf.

Han er kjent for å blant annet være den faste stemmen til Herr Krabbe i Svampebob Firkant.

## Karriere
Han har jobbet som stemmeskuespiller i mange år, og startet sin karriere i Barnetimen og Radioteatret i en alder av seks år. Etter skuespillerutdannelse i Stockholm endret han kurs og arbeidet hovedsakelig med dans, regi og koreografi.

I 1981 stiftet han draggruppen Great Garlic Girls sammen med Morten Rudå og Olav Klingen.

## Familie
Han er sønn av skuespillerparet Unni Bernhoft og Bjørn Sand.

## Filmografi
### Som filmskuespiller
*  – *[[Drømmeslottet]]* – Trine-Lises kollega

### Som stemmeskuespiller
* 1974 – *[[Robin Hood (film, 1973)|Robin Hood]]* - Toby (norsk stemme)
* 1975 – *[[Dunderklumpen!]]* - Jens (norsk stemme)
*  – *[[Et kongerike for en lama]]* – andre stemmer (norsk stemme)
*  – *[[Lady og Landstrykeren II – Fant på eventyr]]* – Buster (norsk stemme)
*  – *[[Den blå sandens hemmelighet]]* – norsk stemme
*  – *[[Svampebob Firkant Filmen]]* – herr Krabbe (norsk stemme)
* 2004 – *[[LazyTown]]* – Robbie Rotten (norsk stemme)
*  – *[[Fantastiske Fire: De fantastiske fires opprinnelse]]*
*  – *[[Meteor og monstertruckene]]* – Store Willie (norsk stemme)
*  – *[[Surf's Up]]* – Mikey Abromovitz (norsk stemme)
* 2007 – *[[M.I. High]]* – Herr Flatly (norsk stemme)
* 2007 – *[[Phineas og Ferb]]* – Lawrence Fletcher (norsk stemme)
* 2007 – *[[Rorri Racerbil]]*  – Forteller, Blikkboks og Helly (norsk stemme)
* 2007 – *[[Underdog (film)|Underdog]]* – Dan Unger (norsk stemme)
*  – *[[Beverly Hills Chihuahua]]* – Rafa (norsk stemme)
* 2008 – *[[Legenden om Narnia – Prins Caspian]]* – Aslan (norsk stemme)
*  – *[[Babar og eventyrene til Badou]]* – ? (norsk stemme)
* 2010 – *[[Legenden om Narnia - Reisen til det ytterste hav]]* – andre stemmer (norsk stemme)
*  – *[[Småbyliv]]* – Hovmester (NRK)
* 2011 – *[[Pusekatten Poppy]]* – (norsk stemme)
*  – *[[Treasure Buddies]]* – andre stemmer (norsk stemme)
*  – *[[Lea (film)|Lea]]* – Christians kollega
*  – *[[Hjem (film)|Hjem]]* – norsk stemme
*  – *[[Ulv i fåreklær]]* – norsk stemme
* 2017 – *[[Milo – Månens vokter]]* – norsk stemme

## Bibliografi
*  – *Merlin Den Magiske Valpen – Merlin På Glattisen*

## TV
*  – *Broadway – musikalens storstue* (dokumentar) – kommentarer

## Diskografi
*  – *Mummi: seks spennende historier* (lydbok) – oppleser
*  – *Mine beste fortellinger I & II* – oppleser

## Referanser


## Eksterne lenker
*
Pilotmerket

** Pilotmerket** (*Flugzeugführerabzeichen*) er en tysk militær utmerkelse.

## Historie
Merket ble introdusert av Riksmarskalk Hermann Göring 14. mars 1935 (dato er omstridt) og var tiltenkt alle som fullførte pilotutdannelsen i Luftwaffe i det tredje rike.

## Design
Merket består av en oval sølvfarget krans hvor den ene siden er laget av laurbærblader, den andre siden av ekeblader. I senter er en mørkegrå ørn med vingene utspredd og med et hakekors i klørne. Merket er i to deler, ørnen er naglet fast til kransen. Merket ble i begynnelsen laget i buntmetall, nikkel og aluminium, men kom senere i sink. En versjon i tøy ble også introdusert, med aluminiumstråd sydd på bakgrunn i ull til offiserer, og bomullstråd på ull for menige.

## Se også
* Liste over tyske militære utmerkelser 1933-1945

## Kilder
* Cimilitaria
* Wehrmacht-Awards
* Lexikon der Wehrmacht
New Life Misson

**New Life Mission** (**NLM**) er en misjonsorganisasjon etablert i 1978. Misjonens hovedsatsningsområder er å lindre nød og forkynne evangeliet. Hovedkontoret ligger ved Krokstadelva, utenfor Drammen.

## Begynnelsen
NLM ble etablert i 1978, etter et besøk i Kenya. Landets fattige og mødre med barn som satt i fengsel gjorde inntrykk.

NLM startet med støtte fra Maran Ata-menigheten i Oslo, og ble en del av Maran Ata-vekkelsens misjon. NML ga støtte til barnehjem, rehabeliteringssenter, forskoler, vannprosjekt, evangelister og bygging av kirkebygg. De har engasjement i Øst-Europa, med hjelpesendinger, bibelutdeling med mer.

I dag er NLM en selvstendig tverrkirkelig protestantisk misjonsorganisasjon.

Henry Kransberg var leder helt fram til sin død i august 2000 og Gunnar Enok Nilsen tok over som leder. I juni 2006 ble Henry Kransbergs yngste sønn, Tore Kransberg, ansatt som daglig leder. Han jobbet der til juni 2008.

Styret i New Life Mission består av misjonsleder Gunnar Enok Nilsen, Tor-Egil Røyland og Gunnar Aaberg.

## Radio og Lokal-TV
På slutten av 1980-tallet startet NLM nærradio. NLMs TV-sendinger sendes på TV Visjon Norge.

## NLM Magazine
NLMs tidsskrift er *NLM Magazine* med aktuelt stoff og rapporter fra misjonens arbeid. Det kommer ut fire ganger i året.

## Eksterne lenker
* 
*
K7 Bulletin

***K7 Bulletin***, på handelshøyskolen kjent som ***«Bulle»***, er studentavisen ved Norges handelshøyskole. Avisen retter seg mot studentene i bergensområdet, med hovedvekt på handelshøyskolen. Avisen kommer ut hver 14. dag og er tilgjengelig ved de fleste utdanningssteder i Bergen. Avisens opplag er ca. 5000.

Avisen er handelshøyskolens fremste nyhets- og rekreasjonsorgan, og skal følge retningslinjene for god presseetikk etter Vær Varsom-plakaten. Avisen ledes av et redaktørkollegium på tre personer, ansvarlig redaktør, nyhetsredaktør og magasinredaktør. I tillegg har avisen økonomiansvarlig og en rekke tillitsvalgte, både fotografer, grafikere og journalister.

Redaktørstillingen innehas normalt for ett semester og redaktørene velges demokratisk ved åpent valg to ganger i året.
I tillegg til redaktørene er en 30-40 journalister tilknyttet avisen. Alle jobber frivillig uten betaling.

Avisen er delt opp i en nyhets- og magasindel. På baksiden har humoristiske «Morgendagens Næringsliv» sin faste spalte. 

Avisen produseres gjennom et samarbeid mellom tre av studentforeningens underutvalg, Grafisk NHHS, Foto NHHS og K7 Bulletin selv, som holder til i studentforeningens største lokaler, Mediesenteret

Avisens inntekter kommer fra annonsesalg i tillegg til støtte fra Velferdstinget.

## Eksterne lenker
* Norges handelshøyskoles Studentforening
* K7 Bulletins hjemmesider
Tengzhou

**Tengzhou** (kinesisk: 滕州 ; pinyin: *Téngzhōu*) er et byfylke vest i provinsen Shandong i  Folkerepublikken Kina. Det ligger i byprefekturet Zaozhuang.

Befolkningen var i 1999 på 1&nbsp;549&nbsp;627.

## Historie
Både oldtidsstaten Xue og oldtidsstaten Teng lå på det som nå er fylket Tengzhous område. Teng bestod ca. 1046–414 f.Kr. og var en liten stat i vår- og høstannalenes tid og De stridende staters tid.

## Kulturminner
Det neolittiske Beixin-funnstedet (北辛遗址, *Beixin yizhi*) for Beixinkulturen og stedet for hovedstaden for oldtidsstaten Xue (薛城遗址, *Xuecheng yizhi*) er oppført på Folkerepublikken Kinas liste over kulturminner.

## Samferdsel
### Jernbane
Beijing-Shanghai høyhastighetstog har stoppested her.

### Vei
Kinas riksvei 104 går gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender i Fuzhou.

## Referanser


## Eksterne lenker
*  
* Xuecheng Site 
* Beixin yizhi
Renshou

**Renshou** (kinesisk: 仁寿县 ; pinyin: *Rénshòu Xiàn*) er et fylke i provinsen Sichuan i Folkerepublikken Kina.  Det ligger i byprefekturet Meishan.

Befolkningen var i 1999 på 1.554.249 innbyggere.

## Kulturminner
Minneporten i Shuangbao (*Shuangbao paifang*, 双堡牌坊) og klippehulene i Niujiaozhai  (*Niujiaozhai shiku*, 牛角寨石窟) ble i 2006 oppført på listen over kulturminner i Folkerepublikken Kina.

## Samferdsel
Kinas riksvei 213 løper gjennom området. Den begynner i Lanzhou i Gansu og fører via Chengdu og Kunming til byen Mohan ved grenseovergangen til Laos. 

## Referanser


## Eksterne lenker
* 
* Beskrivelse
Anyue

**Anyue** (kinesisk: 安岳县 ; pinyin: *Ānyuè Xiàn*) er et fylke i provinsen Sichuan i Folkerepublikken Kina.  Det ligger i byprefekturet Ziyang.

Befolkningen var i 1999 på:1.528.158.

## Kulturminner
Anyue-grottene (*Anyue shiku*, 安岳石窟), skulpturene i Vairocana-grotten (Piludong) (*Pilu dong shike zaoxiang*, 毗卢洞石刻造像) og Mumen-tempelet (*Mumen si*, 木门寺) er oppført på Folkerepublikken Kinas liste over kulturminner.

## Samferdsel
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.

## Referanser


## Eksterne lenker
*  
* Beskrivelse
* Vairochana Grotto (Piludong)
* Piludong Moyazaoxiang
Jintang

**Jintang** (kinesisk: 金堂县 ; pinyin: *Jīntáng Xiàn*) er et fylke i provinsen Sichuan i Folkerepublikken Kina.  Den ligger under den subprovinsielle by Chengdu.

Befolkningen var 837.271 i 1999.

## Kulturminner
Ruiguang-pagoden i Huaikou (*Huaikou Ruiguang ta*, 淮口瑞光塔) fra Songdynastiets tid ble i 2006 tilføyd på Folkerepublikken Kinas liste over kulturminner.

## Referanser


## Eksterne lenker
*  
* Beskrivelse
Laizhou

**Laizhou** (kinesisk: 莱州; pinyin: *Láizhōu*) er et byfylke i provinsen Shandong i Folkerepublikken Kina. Det ligger under Yantai.

Befolkningen var i 1999 på 875&nbsp;982.

## Kulturminner
Klippeinnskriftene i Yunfeng Shan og Tianzhu Shan (*Yunfeng shan, Tianzhu shan moya shike*) ble i 1988 oppført på Folkerepublikken Kinas liste over kulturminner.

## Samferdsel
Kinas riksvei 206, som går gjennom Laizhou, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

## Fotnoter


## Eksterne lenker
*  
* Fotografier fra Laizhou fra  ''Panoramio''
* Cliffside Carving of Yunfeng and Tianzhu Mountains 
* Stone Classics and the Fairyland of Zheng Daozhao 
* Yantai Yunfeng Mountain (Yunfeng Shan)
* Yunfeng Shan moya shike 
* Yunfeng Shan Tianzhu Shan moya shike 
* Zheng Daozhao 
* Zheng Wengong bei 
* Chu ta Zheng Wengong bei
* Cheng Shu-tsu ch'ung teng Yun-feng-shan chi
* Cheng Shu-tsu (d. 565) (Chinese Rubbing Database)
* Inscribed Landscape in 6th century China
Dayi

**Dayi** (kinesisk: 大邑县 ; pinyin: *Dàyì Xiàn*) er et fylke i provinsen Sichuan i Folkerepublikken Kina.  Det tilhører den subprovinsielle by Chengdu.

Befolkningen var i 1999 på:493.116.

## Kulturminner
Residensen til familien Liu i Dayi (*Dayi Liushi zhuangyuan*, 大邑刘氏庄园) – det vil si til godseieren Liu Wencai (刘文彩) – ble i 1996 oppført på Folkerepublikken Kinas liste over kulturminner. Liu Wencai (død 1949) ble i kommunistisk propaganda i Mao-tiden fremstilt som selve arketypen på en grusom utbytter av fattigbøndene.

## Referanser


## Eksterne lenker
*  
* Beskrivelse
* Exhibition Hall of Landlord Manor at Dayi
* Sichuan Province – Dayi Lius’ Mansion 大邑地主庄园
* Dayi, Sichuan Liu Manor tour guides Figure 1
Didrik

**Didrik** er en opprinnelig lavtysk form av det gammelhøytyske mannsnavnet *Theodarich*, som er dannet av *thiot*, «folk», og *rihhi*, «rik, mektig hersker». *Þjóðrekr* var den norrøne formen av *Theodarich*, og er opphav til det norske navnet *Tjodrek* og det islandske navnet *Þjóðrekur*. Navnet er kjent i runeinnskripsjoner som  (þiaurikR). *Þiudareiks* er en gotisk form av samme navn.

## Utbredelse
*Theoderic* eller *Theodric* er kjent brukt i England på 500-tallet og igjen på 900- og 1000-tallet.

|}

## Kjente personer med navnet
Personene i listen er ordnet kronologisk etter fødselsår.
* Didrik Arup Seip (1884–1963), norsk språkforsker
* Ole Didrik Lærum (f. 1940), norsk patologiprofessor
* Didrik Munch (f. 1956), norsk mediedirektør
* Didrik Marksten (f. 1971), norsk alpinist
* Didrik Solli-Tangen (f. 1987), norsk sanger

## Fiktive personer med navnet
* *Didrik Dale*, hovedperson i romanen *[[Medmenneske]]* av Olav Duun

## Referanser


## Eksterne lenker
*
Xinjin

**Xinjin** (kinesisk: 新津县; pinyin: *Xīnjīn Xiàn*) er et fylke i provinsen Sichuan i Folkerepublikken Kina.  Det ligger under den subprovinsielle by Chengdu.

Befolkningen var i 1999 på 288.198 innbyggere.

## Kulturminner
Funnstedene for noen forhistoriske byer på Chengdusletten (*Chengdu Pingyuan shiqian chengzhi*,  成都平原史前城址) og det stedlige Guanyintempelet (*Guanyin si*, 观音寺) er oppført på Folkerepublikken Kinas liste over verneverdige kulturminner.

## Litteratur
* *Sichuan Xinjin xian Baodun yizhi 1996 nian fajue jianbao*. 1996 (Preliminary report on the 1996 excavations at the site of Baodun in Xinjin County)

## Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

## Referanser


## Eksterne lenker
*  
* Beskrivelse
Pengshan

**Pengshan** (kinesisk: 彭山县; pinyin: *Péngshān Xiàn*) er et fylke i provinsen Sichuan i Folkerepublikken Kina.  Det ligger i byprefekturet Meishan.

Befolkningen var i 1999 på:322.155.

## Samferdsel
### Jernbane
Chengdu-Kunming-jernbanen løper gjennom området.

## Referanser


## Eksterne lenker
* Page descriptive
Xinmin

**Xinmin** (kinesisk: 新民 ; pinyin: *Xīnmín*, Wade–Giles: *Hsin-min*) er et byfylke i provinsen Liaoning i Folkerepublikken Kina. Det ligger under den subprovinsielle by Shenyang.

Befolkningen var i 1999 på 674&nbsp;813.

## Kulturminner
Det arkeologiske funnstedet Gaotaishan (*Gaotaishan yizhi*, 高台山遗址) med funn fra den neolittiske Gaotaishankulturen ble i 2006 tilføyd på listen over kulturminner i Folkerepublikken Kina. 

## Administrative enheter
**Subdistrikter:**
*Dongcheng (东城街道), Xicheng (西城街道), Liaobin (辽滨街道), Xinliu (新柳街道), Xincheng (新城街道)

**Storkommuner:**:
*Dahongqi (大红旗镇), Liangshan (梁山镇), Daliutun (大柳屯镇), Gongzhutun (公主屯镇), Xinglong (兴隆镇), Xinglongbao (兴隆堡镇), Hutai (胡台镇), Fahaniu (法哈牛镇), Qiandangbao (前当堡镇), Damintun (大民屯镇), Liuhegou (柳河沟镇)

**Kommuner:**
*Gaotaizi (高台子乡), Jinwutaizi (金五台子乡), Hongqi (红旗乡), Lutun (卢屯乡), Yaobao (姚堡乡), Zhoutuozi (周坨子乡), Yujiawobao (于家窝堡乡), Xinnongcun (新农村乡), Dongsheshanzi (东蛇山子乡), Taotun (陶屯乡), Luojiafangzi (罗家房子乡), Sandaogangzi (三道岗子乡), Zhangjiatun (张家屯乡)

## Samferdsel
Kinas riksvei 102 løper gjennom området. Den begynner i Beijing og fører gjennom provinsene Hebei, Liaoning, Jilin og Heilongjiang. Den er innom byene Qinhuangdao, Shenyang og Changchun underveis til Harbin.

Kinas riksvei 304 løper gjennom området. Den begynner i Dandong i Liaoning og fører til Holingol i Indre Mongolia.

## Referanser


## Eksterne lenker
* 
* The Archaeology of Northeast China: Beyond the Great Wall (Gaotaishan)
* Gaotaishan yizhi
Jinxi

**Jinxi** (kinesisk: 金溪县 ; pinyin: *Jīnxī Xiàn*) er et fylke i provinsen Jiangxi i Folkerepublikken Kina.  Det ligger i byprefekturet Fuzhou.

Befolkningen var i 1999 på:260.336.

## Samferdsel
Kinas riksvei 206, som passerer dette området, løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

## Fotnoter


## Eksterne lenker
*
Derek Sikua

**David Derek Sikua** (født 1959) var statsminister på Salomonøyene fra 20. desember 2007 til 25. august 2010.

Sikua er fra landsbyen Ngalitavethi i Guadalcanal-provinsen. Han var undersekretær for Ministeriet for utdanning og menneskelig utvikling (Ministry of Education and Human Resources Development) fra april 1993 til februar 1994, og permanent sekretær ved samme ministerium fra februar 1994 til november 1997. Fra november 1997 til januar 1998 var han permanent sekretær for Ministriet for Skog, miljø og konservering.

Etter dette var han igjen sekretær ministeriet for Utdanning og menneskelig utvikling fra mai 2003 til 7. september 2003 til 31. desember 2005.

I april 2006 ble han ble valgt inn i parlamentet (for North East Guadalcanal valgkrets) og ble minister for utdanning og menneskelig utvikling under statsminister Manasseh Sogavare 4. mai 2006. Han sluttet seg til opposisjonen i november 2007. Etter at Sogavare ble beseiret 13. desember 2007 etter et mistillitsforslag, som ble lagt frem av Sikua, ble Sikua opposisjonens kandidat til å erstatte ham. Han ble valgt til statsminister av Parlamentet 20. desember 2007, med 32 stemmer mot 15 for regjeringens kandidat Patteson Oti. Han ble tatt i ed samme dag, og hans regjering ble tatt i ed 21. og 22. desember.

## Referanser


## Eksterne lenker
* Presentasjon på parlamentets hjemmeside
Jimo

**Jimo** (kinesisk: 即墨 ; pinyin: *Jìmò*) er et byfylke i provinsen Shandong i Folkerepublikken Kina. Det ligger under Qingdao.

Befolkningen var i 1999 på 1&nbsp;063&nbsp;107.

## Kulturminner

Det arkeologiske funnstedet i gamlebyen i Jimo (*Jimo gucheng yizhi*, 即墨故城遗址) er oppført på listen over kulturminner i Folkerepublikken Kina.

## Historie
Jimo ble til under det østlige Zhou-dynasti, og ble den gang Shandongs nest største by. Under beleiringen av Jimo i 279 f.Kr. klarte byens forsvarere, fra staten Qi, å unngå nederlag og vende det til seier ved en krigslist som har gått inn i historien. De samlet sammen 1.000 okser, bandt skarpe dolker til deres ører, bandt strå til deres haler, og kledte dem opp i fargerike tøyer slik at de lignet drager. Så, etter mørkets frembrudd, tenke de på stråhalene og drev oksene mot beleirernes leir. Beleirerne ble skrekkslagne og Qi-styrkene vant en stor seier. Etter slaget kunne Qi gjeninnta alle de 70 byene som fienden frem til da hadde erobret fra dem.

## Samferdsel
Kinas riksvei 204 løper gjennom området. Den løper fra Yantai i Shandong sørover til  Shanghai, og er innom blant annet Lianyungang, Nantong og Taicang.

Kinas riksvei 308 løper gjennom området. Den begynner i Qingdao i Shandong og fører via Jinan til  Shijiazhuang i Hebei.

## Fotnoter


## Eksterne lenker
*
Tancheng

**Tancheng** (kinesisk: 郯城县 ; pinyin: *Tánchéng Xiàn*) er et fylke i provinsen Shandong i Folkerepublikken Kina. Det ligger i byprefekturet Linyi.

Befolkningen var i 1999 på:964.538. Arealet er på 1306,58 kvadratkilometer.

Tancheng på 1600-tallet er bakgrunnen for Jonathan Spences mikrohistorie *The Death of Woman Wang*.

Xu Ling, kompilator av diktantologien Nye sanger fra jadeterrassen, var fra det som i dag er Tancheng fylke.

## Kulturminner
Stedet for hovedstaden til oldtidsstaten Tan (*Tanguo gucheng* 郯国故城) ligger her, og ble i 2006 oppført på Folkerepublikken Kinas liste over verneverdige kulturminner.

## Jordskjelv
Den 25. juli 1668 ble området rammet av et jordskjelv med beregnet momentmagnitude på 8,5. Tanchengjordskjelvet var dermed et av Kinas kraftigste i historisk tid. Ved landsbyen Maipo 麦坡村 i storkommunen Gaofengtou i Tancheng fylke kan man tydelig se forkastningene og ruiner som hang sammen med jordskjelvet.

## Administrative enheter
Tancheng består av elleve storkommuner og seks kommuner:

**Storkommuner**: Tancheng 郯城镇 (administrasjonssete), Matou 马头镇, Zhongfang 重坊镇, Lizhuang 李庄镇, Zhedun 禇墩镇, Yangji 杨集镇, Huangshan 黄山镇, Gangshang 港上镇, Gaofengtou, 高峰头镇, Miaoshan 庙山镇, Shadun 沙墩镇.

**Kommuner**: Shengli 胜利乡, Xincun 新村乡, Honghua 花园乡, Guichang 归昌乡, Honghua 红花乡, Quanyuan 泉源乡.

## Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

## Referanser


## Eksterne lenker
*
Fei (Linyi)

**Fei** (kinesisk: 费县; pinyin: *Fèi Xiàn*) er et fylke i provinsen Shandong i Folkerepublikken Kina. Det ligger i byprefekturet Linyi.

Befolkningen var i 1999 på 916&nbsp;555.

## Samferdsel
Kinas riksvei 327 løper gjennom området. Den fører Heze i Shandong til Lianyungang i  Jiangsu.

## Referanser


## Eksterne lenker
* Infoside
Jinxiang

**Jinxiang** (kinesisk: 金乡县 ; pinyin: *Jīnxiāng Xiàn*) er et fylke i provinsen Shandong i Folkerepublikken Kina. Det ligger i byprefekturet Jining.

Befolkningen var i 1999 på:601.369.

## Samferdsel
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.

## Referanser


## Eksterne lenker
*
Gaomi

**Gaomi** (kinesisk: 高密 ; pinyin: *Gāomì*) er et byfylke i provinsen Shandong i Folkerepublikken Kina. Det ligger under byprefekturet  Weifang.

Befolkningen var i 1999 på 845&nbsp;140 innbyggere. Arealet er på 1.603 km².

Elven Jiaolai He, provinsens største elv, renner gjennom fylket.

Den lærde Zheng Xuan (127-200 e.Kr.), som på Handynastiets tid fikk utarbeidet en autoritativ versjon av Konfucius' *[[Analektene]]* og kommenterte verket utførlig, stammet fra Gaomi. Også forfatteren og nobelprisvinneren Mo Yan er fra Gaomi. De fleste av hans romaner utspiller seg der.

Gaomi, hvis historie er kjent tilbake til Qindynastiets tid, var del av et av de første områdene som Statsrådet åpnet for utenlandsk handel i samband med reformpolitikken i slutten på 1970-årene. Gaomi hadde fylkesstatus til 1994, men ble da oppgradert til byfylke. 

## Administrative enheter
**Subdistrikter:**
*Chaoyang (朝阳街道), Liquan (醴泉街道), Mishui (密水街道)

**Storkommuner**:
*Baicheng (柏城镇), Xiazhuang (夏庄镇), Jiangzhuang (姜庄镇), Damoujia (大牟家镇), Kanjia (阚家镇), Jinggou (井沟镇), Chaigou (柴沟镇)

## Samferdsel
Den tyskbygde jernbanelinjen *[[Schantung-Bahn]]* (anlagt fra 1899 til 1904) førte gjennom Gaomi, og traseen er blitt oppgradert til bruk i det moderne kinesiske stamnett. 

Qingdao-Taiyuan høyhastighetstog stanser her på sin vei fra Qingdao til Taiyuan.

## Referanser


## Eksterne lenker
*
Yishui

**Yishui** (kinesisk: 沂水县 ; pinyin: *Yíshuǐ Xiàn*) er et fylke i provinsen Shandong i Folkerepublikken Kina. Det ligger i byprefekturet Linyi.

Befolkningen var i 1999 på:1.115.927.

## Kulturminner
En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner. 

## Referanser


## Eksterne lenker
*
CQD

**CQD** (Morse:** <big>—&nbsp;·&nbsp;—&nbsp;·&nbsp;&nbsp;&nbsp;—&nbsp;—&nbsp;·&nbsp;—&nbsp;&nbsp;&nbsp;—&nbsp;·&nbsp;·</big>**) var et eldre britisk nødsignal som også anvendte morsekode. CQD betydde Come Quick Danger eller Come Quickly Distress. Signalet ble tatt i bruk 1. februar 1904, etter at Marconis radiotelegraf var kommet i alminnelig bruk. Signalet ble snart erstattet med det internasjonale nødsignalet SOS. Siden 1906 har SOS vært det internasjonale nødsignalet, men i Storbritannia var man konservative med dette nødsignalet og fortsatte å bruke det noen år etter at SOS var blitt internasjonalt anerkjent. Da «Titanic» gikk ned, sendte de både nødsignalet CQD og SOS for at så mange mottakere som mulig skulle oppfatte nødsituasjonen. Dette var trolig også den siste gangen CQD ble brukt. Etter dette forsvant CQD helt som nødsignal. Idag er også SOS ute av bruk, og erstattet av anropet Mayday.

## Referanser
Manasseh Sogavare

**Manasseh Damukana Sogavare** (født 17. januar 1955) er en politiker fra  Salomonøyene som siden 24. april 2019 har vært landets statsminister. Han var også statsminister fra 2000 til 2001, igjen fra 2006 til 2007 og fra 2014 til 2017. Han har vært medlem av parlamentet for provinsen Choiseul siden 1997.

Han møtte sterk kritikk blant annet fra Australia og New Zealand etter at han i 2007 utnevnte to politikere til ministre i regjeringen. Disse to politikerne hadde sittet i fengsel som opprørere.

## Eksterne lenker
* Presentasjon på Parlamentets hjemmeside
Blek ringmåler

**Blek ringmåler** (*Elophos vittaria*) er en sommerfugl i gruppen av de egentlige målere  (Geometridae). Denne arten er jevnt gråspraglete, men kan kjennes fra lignende arter på at forvingene har to, vanligvis nokså tydelige, mørke tverrstriper som løper nesten parallelt.

## Utseende
En middelsstor (vingespenn 25 – 36&nbsp;mm), slank, gråspraglete måler. Antennene er fjærformede hos hannen, trådformede hos hunnen. Forvingen har to, vanligvis ganske tydelige, bølgete, mørke tverr-linjer. Den ytterste er krum nær vingekanten, den innerste nesten rett, og linjene løper omtrent parallelt. Bakvingen har en slik linje. Alle fire vinger har en liten, mørk ring omtrent i midten. Larven er brun med to spisse vorter på det bakerste kroppsleddet.

## Levevis
Blek tannmåler lever i løvskog og også opp i fjellet. Larvene lever på bjørk (*Betula* spp.), også dvergbjørk (*Betula nana*).

## Utbredelse
Arten lever i Nord-Europa og videre østover til Japan. I Norge finnes den over det meste av landet.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Quizquiz

**Quizquiz** var en offiser i inkariket på 1500-tallet. 

Han hjalp inkapretendenten Atahualpa med seierne ved Chimborazo i 1531 og Quipaipan i 1532, der Huáscar ble tatt til fange. Han drepte hans familie og Huascar selv i 1533, men ble beseiret ved Cuzco av spanjolene samme år og  ble myrdet av sine deserterende tropper.
## Referanser
God Save Our Solomon Islands

**«God Save Our Solomon Islands»** er nasjonalsangen på Salomonøyene. Den ble vedtatt i 1978 etter uavhengigheten fra Storbritannia. Teksten er skrevet av Panapasa Balekana og Matila Balekana, musikken er skrevet av Panapasa Balekana.

Teksten er som følger:
:God bless our Solomon Islands from shore to shore
:Blessed all our people and all our lands
:With your protecting hands
:Joy, Peace, Progress and Prosperity
:That men shall brothers be, make nations see
:our Solomon Islands, our Solomon Islands
:Our nation Solomon Islands
:Stands forever more.

## Eksterne lenker
* Nasjonalsangen (lyd)
Nils Nygaard

**Nils Andreas Nygaard** (født 3. april 1932, død 3. november 2015) var en av grunnleggerne av Det juridiske fakultet i Bergen.

Nils Nygaard var født og oppvokst i Imsland i Ryfylke, som odelsgutt til en skogseiendom. Som en forberedelse til å overta driften av eiendommen studerte han økonomi ved handelshøyskolen i Oslo, så ved BI, og ville deretter avslutningsvis studere innledende juss ved Universitetet i Oslo. Han ble uteksaminert cand. jur. i 1967.

Da var han den første i Oslo som fikk stipend fra Norges allmennvitenskapelige forskningsråd (NAVF). Nygaard flyttet til Bergen i 1969 og fikk ansettelse ved universitetet, tilknyttet HF-fakultet, da det juridiske instituttet ennå ikke var opprettet. Han ble den første juristen tilknyttet fagmiljøet som fra 1980 ble Det juridiske fakultet.

I 1974 ble Nygaard dr. juris på avhandlingen *Aktløysevurderinga i norsk rettspraksis*. Han var den første som tok den juridiske doktorgraden ved Universitetet i Bergen. Året etter ble han dosent. Nygaard var professor i rettsvitenskap fra 1977 til 2002 og senere professor emeritus. I løpet av denne perioden var han dekanus ved juridisk fakultet i fem år fra 1986 til 1991. Han ble også valgt til seksjonsleder og instituttstyrer. Han bidrog til oppbygging av det nye fakultetet og var sentral i samlingen av fakultetet i Jussbygget på Dragefjellet. Sammen med Gudrun Holgersen, som han også skrev flere bøker med, bidro Nygaard til utvikling av emnet trygderett.

Nygaard kan vise til et stort faglitterært forfatterskap, særlig innen erstatnings- og trygderetten. *[https://juridika.no/fagbok/skade-og-ansvar/6 Skade og ansvar]* (6. utg. 2007) er å regne som et standardverk innen norsk erstatningsrett. Nygaard står også som forfatter av en omfattende samling av artikler om emner som forsikring, selvmord og sinnssykdom til statens skadebotansvar overfor private for feilaktig eller manglende gjennomføring av EU/EØS-direktiv. Nygaard holdt på nynorsken gjennom karrieren og ble i 2007 tildelt Målprisen til Juristmållaget. Han var en periode også formann i studentmållaget i Oslo. Senere satt han i styret i Norges mållag.

## Referanser


## Eksterne lenker
* Hjemmeside ved UiB
* https://juridika.no/forfattere/nils-nygaard
Wenshang

**Wenshang** (kinesisk: 汶上县 ; pinyin: *Wénshàng Xiàn*) er et fylke i provinsen Shandong i Folkerepublikken Kina. Det ligger i byprefekturet Jining.

Befolkningen var i 1999 på:725.971.

## Kulturminner
Jiabai-funnstedet (贾柏遗址, *Jiabai yizhi*) ble i 2006 tilføyd på Folkerepublikken Kinas liste over kulturminner.

## Samferdsel
Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.

## Referanser


## Eksterne lenker
*  
* Dongmu Jiabai yizhi
Juye

**Juye** (kinesisk: 巨野县; pinyin: *Jùyě Xiàn*) er et fylke i provinsen Shandong i Folkerepublikken Kina. Det ligger i byprefekturet Heze.

Befolkningen var i 1999 på:889.356.

## Historie
Det var i dette fylket at den såkalte Juye-hendelsen fant sted den 1. november 1897 og som Tyskland utnyttet til å skaffe seg fotfeste i Qingdao i Shandong. De to tyske misjonærer Richard Henle og Franz Xaver Nies ble drept, og dermed inntok tyskerne en by og en bukt øst i provinsen den 14. november, og påtvang kineserne en traktat som også gav dem en leasingavtale for områdene rundt byen Qingdao og Jiaozhoubukta.

Fra 1949 til 1952 var det som da var prefekturet Huxi (bestående Juye noen andre administrative enheter på fylkesnivå) understilt den kortlivede provinsen Pingyuan. 

I april 1953 prefekturet Huxi oppløst og delene fordelt på andre jurisdiksjoner. Det var da Juye ble understilt det som nå er byprefekturet Heze.

## Samferdsel
Kinas riksvei 327 løper gjennom området. Den fører Heze i Shandong til Lianyungang i  Jiangsu.

## Referanser
Norsk forening for klinisk sexologi (NFKS)

**Norsk forening for klinisk sexologi (NFKS)** er en norsk forening. Den ble stiftet i 1982 etter initiativ av psykologene Thore Langfeldt og Elsa Almås.

NFKS er en forening for fagpersoner som jobber innenfor fagfeltet sexologi og har rammeverk som tilbyr retningslinjer, kurs, konferanser, sexologisk utdannelse, tverrfaglig nettverk og veiledning.

## Eksterne lenker
* 
*
Folkeavstemningen på Færøyene 1946

Den 14. september 1946 ble det avholdt en **folkeavstemning på [[Færøyene]]**. Folkeavstemningen gjaldt øyenes uavhengighet. Et knapt flertall stemte for løsrivelse fra Danmark, men da Færøyene ble erklært som en selvstendig nasjon, satte det danske Folketinget ned foten, og den danske kongen oppløste Lagtinget. 

I 1948 trådte likevel *Hjemmestyreloven* i kraft, noe som gav Færøyene en friere stilling i unionen med Danmark, men ikke fullt selvstyre. I dag håndterer det færøyske hjemmestyret det meste av styre og stell på øyene, det eneste øyene deler med Danmark er valuta, forsvar og utenrikspolitikk.

## Valgresultat

## Litteratur
* 
* 
* 
* 
*
Camille Coduri

**Camille Coduri** (født 8. oktober 1965 i Wandsworth i London) er en skuespiller mest kjent for rollen som Jackie Tyler i *[[Doctor Who]]*, som hun spilte fra 2005 til 2006.

Hun har spilt i komedier som *[[Nuns on the Run]]* (1990) og *[[King Ralph]]* (1991). Hun har også opptrådt i flere gjesteroller i britiske TV-serier som *[[Rumpole of the Bailey]]*, *[[A Bit of Fry and Laurie]]*, *[[Boon ]]* og *[[Detektiv Jack Frost]]*. I 2006 spilte hun i den seks episoder lange dramaserien *[[Sinchronicity]]*, som gikk på BBC Three.

Coduri deltok i *[[The Weakest Link]]* i 2007 med flere andre skuespillere fra *Doctor Who*. Hun vant og ga prisen på £16550 til veldedighetsorganisasjoner for personer med multippel sklerose og for barn som er omsorgsytere.

## Referanser


## Eksterne lenker
* 
*
Tre kronor

***Tre kronor*** er et av Sveriges nasjonalsymboler og inngår i Sveriges riksvåpen. Symbolet er sammensatt av tre gule eller forgylte åpne kroner, plassert to over én og på en blå bakgrunn. Disse fargene og figurene blir brukt både i et eget skjold og som felt i Sveriges *store riksvåpen*, samt som frittstående kjennetegn uten en særskilt innramming rundt.

Historisk sett er «tre kronor» yngre som statlig symbol i Sverige enn Folkungalejonet, som tidligere ble anvendt som kongevåpen av Folkungaættens konger. Før dette forekom det også andre kongevåpen. Det spesielle i forhold til de andre skandinaviske landenes riksvåpen, er at disse tre gullkronene ikke opprinnelig var en konges slektsvåpen: De ble tatt direkte som et våpenmerke for et landområde. Det er omdiskutert blant heraldiske forskere hva som kan ha vært begrunnelsen for denne spesielle sammensetningen av kroner og farger. 

Symbolet brukes ofte som et myndighetssymbol av Sveriges regjering og svenske ambassader rundt om i verden, men kan også bli brukt under mindre offisielle omstendigheter, som f.eks. av Sveriges herrelandslag i ishockey som bærer symbolet på drakten sin.

## Se også
* Sveriges riksvåpen

## Litteratur
Gunnar Scheffer: «Trekronorsvapnets Mecklenburgska Ursprung. Föredrag vid internationella kongressen för genealogi och heraldik i Haag 1964», *Heraldisk Tidsskrift*, bind 2, side 83-88, København 1965-1969

## Referanser
Hans Marius Hoff Mittet

**Hans Marius Hoff Mittet** (født 24. mars 1977 i Oslo, oppvokst på Bjølsen) er en norsk skuespiller, musiker og sceneartist.

Han har studert musikk ved Hartvig Nissen videregående skole og har utdannelse fra Bårdar Akademiets musikkteaterlinje.

I 2008 spilte han rollen som Don Lockwood i *Singin’ in the Rain* på Oslo Nye Teater. Mittet overtok rollen etter Kåre Conradi.

Han har hatt roller i blant annet *Fame*, *Hair*, West Side Story, The Dancing Man, La Cage aux Folles, *My Fair Lady* og *Chicago*. Mittet har også spilt den rusmiddelavhengige Tommy Dahl i *[[Hotel Cæsar]]* i 2004. I 2015 spilte han hovedrollen i sommermusicalen *Den Gode Hensigt* i Svelvik, med musikk og tekst av Christin Grilstad Prøis og regi av Ole Christian Øen.

Han giftet seg i juni 2010 med artisten Maria Haukaas Storeng. Hoff Mittet har siden september 2025 vært fast ansatt gravferdskonsulent i Fonus begravelsesbyrå i Moss.

## Referanser


## Eksterne lenker
*
SIMD

**Single instruction, multiple data** (**SIMD**) er en av fire former for datamaskin-arkitekturer, i en klassifisering som ble foreslått av Michael J. Flynn i 1966.

Den opprinnelige Von Neumann-modellen bestod av én enkelt mikroprosessor, med ett enkelt instruksjonssett, som utførte én instruksjon av gangen. Denne modellen tilhører SISD i Flynns taksonomi.

I SIMD-modellen har mikroprosessoren også ett instruksjonssett, men utfører flere instruksjoner samtidig.

SIMD ble realisert i 1982 i superdatamaskinen Cray X-MP kalt «vektor-prosessor». Cray X-MP arbeidet med to lange vektorer, hvor hver vektor adderte 100 tall samtidig.

I 1989 ble SIMD implementert i den grafiske enheten av RISC-prosessoren Intel i860. Arkitekturen i Intel i860 ble senere tatt i bruk i form av MMX i Intel Pentium MMX, som var den første SIMD-arkitekturen for hjemme-datamaskiner. Andre eksempler på bruken av SIMD i X86-arkitekturen er 3DNow!, SSE, SSE2, SSE3, SSE4, AVX og AVX2. Både Intel Pentium-II, Intel Pentium-III, Intel Pentium 4, så vel som AMD K6-2, AMD K6-III og AMD Athlon, AMD Athlon-XP og AMD K8 har benyttet SIMD til å akselerere utføringen av multimedia-beregninger.

SIMD ble også brukt for å akselerere utførelsen av grafikk i form av instruksjons-settet AltiVec i PowerPC (G4 i 1999, G5 i 2002 og POWER6 (8. juni 2007)). I tillegg bruker flere grafikkort SIMD-baserte arkitekturer, inkluderende AMD's Radeon produkter.

Moderne superdatamaskiner består som regel av MIMD-mikroprosessorer, som hver enkelt utfører SIMD-instruksjoner.

## Referanser
Tre kronor (andre betydninger)

***Tre kronor*** kan vise til

* Tre Kronor (symbol), Sveriges heraldiske nasjonalsymbol siden 1300-tallet
* Slottet Tre Kronor, benevning på Stockholms slott frem til brannen i 1697
* *[[Sveriges herrelandslag i ishockey]]* (kallenavn), iblant også *[[Sveriges damelandslag i ishockey]]* 
* Kvernen Tre Kronor, kvernindustri i Nacka utenfor Stockholm
* Tre kronor (TV-serie), såpeopera som gikk på TV4 1994&ndash;1999
* «Tre Kronor»-klassen, svensk krysserklasse
* «Tre Kronor», svensk krysser
;Annen bruk
* Pavens krone (tiara) har tre kroner
* Tre kroner inngår i Galizias heraldiske nasjonalvåpen
SSE2

**SSE2** (**Streaming SIMD Extensions 2**) er en IA-32 SIMD multimediautvidelse av x86-arkitekturen, som ble lansert sammen med Intel Pentium 4 den 20. november 2000. SSE2 utvidet den tidligere SSE (70 instruksjoner) med 144 nye instruksjoner, og var ment å erstatte MMX. I 2003 tilføyde AMD støtte for SSE2 i AMD K8.

SSE2 tillater MMX-instruksjonene å bruke 128-bit XMM-registre, istedenfor de 8 virtuelle 64-bit MMX-registrene til desimaltallenheten.  Dermed kan SIMD heltallberegninger utføres parallelt med desimaltallberegninger uten å foreta kontekst-skifter. I tillegg kan dobbelt så mange MMX-operasjoner utføres når registerbredden dobles.

Andre SSE2-utvidelser består i kontroll-instruksjoner for håndtering av Cache-RAM, og instruksjoner for konvertering av numeriske formater.

SSE2 ble i 2003 implementert i AMD K8, sammen med 8 ekstra 128-bit XMM registre. Denne implementasjonen doblet antallet til 16 registre (XMM0 &ndash; XMM15), og kunne bare brukes i 64-bit modus. Intel tilføyde disse 8 tilleggs-registrene i sin egen 64-bit utgave av x86-arkitekturen i 2004.  Støtte for SSE2 er inkludert i alle 64-bit prosessorer.

## Kompilator-støtte
Microsoft tilføyde støtte for SSE2 i Microsoft Visual C++ 6.0 (Visual Studio 8). Intel C++-kompilatoren kan generere kode for både SSE, SSE2, SSE3, SSSE3, SSE4.1 og SSE4.2.

GCC-versjon 3 tilføyde støtte for generering av skalær SSE/SSE2-kode. I GCC-versjon 4 ble det tilføyd støtte for automatisk vektorisering av SSE/SSE2-instruksjoner.

*Sun Studio Compiler Suite* kan også generere SSE2-instruksjoner når kompilatorens flagg settes til -xvector=simd.

64-bit programmer kompileres med SSE2 instruksjoner som grunnlinje.

## Se også
*MMX
*3DNow!
*SSE
*SSE3